EELNÕU

NARVA  LINNAVALITSUS

KORRALDUS

Narva                                                                                                              ………..2007 nr…….

Massürituse “Jaanituli-2007”

läbiviimine
1. Asjaolud ja menetluse käik

Traditsiooniline rahvalik massüritus “Janituli-2006” on planeeritud läbi viia Narva Linnuse territooriumil 23.06.2007  kella 15.00 kuni 24.06.2007 kella 03.00. Antud ülelinnaline rahvapidu on ette nähtud kõigile, kes soovivad  Jaanipäeva tähistada traditsioonilise jaanitule süütamisega.

2.Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Narva Linnavolikogu 29.10.1997 määrusega nr 25/17 kinnitatud “Avaliku korra eeskirja” punkt 2.1.9 sätestab, et on keelatud rikkuda öörahu ükskõik mil viisil kella 23.00 kuni 6.00. Seetõttu öise avaliku ürituse korraldamine nõuab täiendava õigusakti vastuvõtmist. Sama dokumendi punkt 1.3 näeb ette, et avalike ürituste (spordivõistlused, vabaõhukontserdid, laadad jms) korraldamist reguleeritakse Narva linna õigusaktidega ning punkt 2.3 näeb ette võimalust vastavalt linnavalitsuse otsusele lubada korraldada noorte osavõtul toimuvaid üritusi kuni kella 2-ni, jaanipäeva pidustusi aga kuni kella 5-ni.
3. Otsus


Lubada läbi viia massüritus “Jaanituli-2007” Narva linnuse territooriumil algusega 23.06.2007.a. kell 15.00 kuni 24.06.2007  kella  03.00-ni.
4. Korralduse vaidlustamine

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

5. Rakendussätted

Käesolev korraldus jõustub seadusega  sätestatud korras.

